b'\n_START_ARTICLE_\nBranko Miklavc\n_START_SECTION_\nLiterarno delo\n_START_PARAGRAPH_\nMiklavc je napisal in izvedel ve\xc4\x8d pantomim (Curlo, Slikarji in Mislec; 1958) ter ve\xc4\x8d monodram z ironi\xc5\xa1nimi refleksijami o igralskem poklicu (Zvezdnik danes in nikdar ve\xc4\x8d, 1967; Pomaran\xc4\x8dnikov lubilej, 1969; Pomaran\xc4\x8dnikov najnovej\xc5\xa1i \xc5\xbeivljenjepis in njegova prva smrt, 1973; Ura pri Ivanu Levarju, 1977), monodramo Moj premalo slavni stric Verigar, ki jo je priredil tudi za film. Leta 1992 se je predstavil z monodramo 70 let mojega neumnega \xc5\xbeivljenja. Napisal je roman Borut in Kurt in izdal pesni\xc5\xa1ko zbirko.\n_START_SECTION_\nIgralsko delo\n_START_PARAGRAPH_\nBil je dolgoletni \xc4\x8dlan ljubljanske Drame. Odigral je veliko odmevnih filmskih in televizijskih vlog, med drugim v otro\xc5\xa1ki seriji 40 zelenih slonov, igral je v filmih Deseti brat, Na svoji zemlji, Kekcu, Ne jo\xc4\x8di, Peter, ... Blestel je s svojimi monodramami._NEWLINE_V monodrami Moj premalo slavni stric, za katero je prejel \xc5\xbdupan\xc4\x8di\xc4\x8devo in Badjurovo nagrado, je na iskriv na\xc4\x8din poslikal \xc5\xbeivljenje svojega strica, znanega Ljubljan\xc4\x8dana Staneta Derganca-Verigarja, ki je bil med drugim kot telovadec udele\xc5\xbeenec olimpijskih iger in upodobljen na prvi jugoslovanski znamki kot Verigar._NEWLINE_Miklavc je znan tudi po seriji upodobitev svojega donkihotovskega dvojnika Borivoja Pomaran\xc4\x8dnika. Velja pa tudi za prvega slovenskega pantomimika._NEWLINE_Leta 1987 je prejel \xc5\xbdupan\xc4\x8di\xc4\x8devo nagrado. Njegov brat je bil prav tako igralec Sa\xc5\xa1a Miklavc.'